Asociația Kulturanova, în cooperare cu Secretariatul Provincial pentru Educație, Reglementări, Administrație și Minorități Naționale-Comunități Naționale, publică **Concurs pentru alegerea unei lucrări în format video pe tema „Multiculturalismul și diversitate etnică în Voivodina”**, la care au drept să participe elevii şcolilor medii din P.A. Voivodina.

Concursul se publică pentru prezentarea materialelor video ale autorului pe tema multiculturalismului și avansării toleranței interetnice sau păstrarea identității culturale a comunităților etnice din P.A. Voivodina.

La Concurs se prezintă material video sub formă scurtă (animație, film, clip, prezentare și alte forme video) cu durata de 1 până la 10 minute care tratează una ditre temele menţionate:

* Multiculturalismul şi diversitatea etnică în P.A. Voivodina;
* Păstrarea şi avansarea toleranţei interetnice;
* Păstrarea identității culturale a uneia sau mai multor comunități etnice din P.A. Voivodina.

Temele menţionate pot fi, printre altele prelucrate şi prin prezentarea plurilingvismului și a interacțiunii plurilingve prin diferite forme de expresie artistică (muzică, teatru, joc); prezentarea plurilingvismului în diferite forme video (animație, film, videoclipuri scurte); prezentare video a formei multiculturale de expresie artistică (spectacole plurilingve, spectacole, performance); interviuri scurte pe tema plurilingvismului și atitudinii tinerilor față de tema multietnicităţii; prezentare video a elementelor etnografice specifice și autentice ale culturii comunităților naționale (obiceiuri, manifestări, elemente folclorice), imagini cu explicația însoțitoare a autorului în format video.

Concursul este deschis până la data de 28.12.2020

Sunt asigurate premii adecvate pentru autorii celor mai reuşite lucrări.

Mai multe informaţii privind concursul amintit puteţi afla în textul concursului.

Lucrările și documentația aferentă se prezintă în format electronic prin intermediul aplicației de pe site-ul web al Secretariatului la adresa <http://185.166.125.137/konkursi>